A més, amb la finalitat que es pugui "contextualitzar correctament" la informació sobre la remuneració de Cosan en el moment en què es va procedir a la seva contractació, Cinca també dóna a conèixer el salari del darrer any del director anterior a Cosan, que era de 162.577 euros bruts.

El Consell General ha publicat aquest divendres la resposta del ministre de Finances, Jordi Cinca, a la pregunta formulada pel conseller general del grup liberal Ferran Costa sobre el cost salarial del nou director de l'INAF i la seva predecessora en el càrrec. En la resposta escrita, es detalla que en el contracte signat el passat 16 de gener del 2017 el nou director, Ramón López, percep una remuneració fixa anyal bruta de 198.000 euros, que es satisfaran mitjançant tretze pagues, a la qual cal afegir una remuneració variable fins a un màxim de 50.000 euros anuals en funció de l’acompliment dels objectius que anualment fixi el Consell d’Administració de l’INAF. En canvi, la seva predecessora, Maria Cosan, que va accedir al càrrec el gener del 2012, percebia 140.400 euros en 13 pagues i una remuneració variable de fins a un 20% de la remuneració fixa. A més, Cinca especifica que aquest salari es va reduir en un 10% durant el període de vigència de la Llei del 2012 de mesures de contenció de la despesa pública en matèria de personal. A més, amb la finalitat que es pugui "contextualitzar correctament" la informació sobre la remuneració de Cosan en el moment en què es va procedir a la seva contractació, Cinca també dóna a conèixer el salari del darrer any del director anterior a Cosan, que era de 162.577 euros bruts.

×

Atenció: com la majoria de webs, utilitzem cookies (galetes), tant pròpies com de tercers, per a recopilar informació estadística de la vostra navegació i oferir-vos un servei personalitzat. Si continueu navegant, considerem que n'accepteu l'ús. Més informació